recursal/SuperWikiNEXT-32B huggingface dataset:
**अकान माशू राष्ट्रीय उद्यान** (阿寒摩 周国立 公園; Akan Mashu National Park), एक राष्ट्रीय पार्क हैं, जो होक्काइदो, जापान के द्वीप पर स्थित हैं। डेएतेससुआन नेशनल पार्क के साथ, ये होकाइदो के दो सबसे पुराने राष्ट्रीय उद्यान हैं। इसे 4 दिसंबर, 1934 को स्थापित किया गया था।

अकान, एक ज्वालामुखीय क्रेटर और जंगलों का एक क्षेत्र है, जिसमें 90,481 हेक्टेयर (904.81 किमी2) क्षेत्र शामिल हैं। वह पार्क अपने ज्वालामुखिय झीलों, गर्म पानी के झरनें, और इसके बड़े मैरीमो (जापान में पाया जाने वाला पादप) के लिए प्रसिद्ध हैं।

स्थल
----

उद्यान को दो सामान्य क्षेत्रों, कवायू और अकान में विभाजित किया जा सकता हैं।

### कवायू

आइयो पर्वत और कवेयू ऑनसेन, प्राकृतिक हॉट स्प्रिंग्स और सल्फर फ्यूमरोल पेशकश करते हैं। ज्वालामुखीय झील, कुशरो झील के आसपास, बिहोरो पास, मोकोटो पर्वत और निशिबात्सू पर्वत हैं। झील में, वाकोटी प्रायद्वीप एक क्षेत्र है जो उच्च भूमि तापमान और विशिष्ट रूप से अनुकूलित वन्यजीव के लिये जाना जाता हैं। माशु झील भी एक ज्वालामुखीय झील हैं। यह दुनिया की पारदर्शी झीलों में से 40 मीटर तक दृश्यता के साथ सबसे पारदर्शी झील हैं॥

### अकान

अकान ज्वालामुख-कुण्ड, पूरे 20 किमी से अधिक में फैला एक ज्वालामुख-कुण्ड हैं। काल्डेरा के भीतर उभरने वाला एकान ज्वालामुखीय कॉम्प्लेक्स हैं, जिसमें पार्क का सबसे ऊंचा पर्वत, माकान पर्वत भी शामिल हैं।. झील में उबले हुई कीचड़ भी है, जिसे बोके कहा जाता हैं। चुरूई द्वीप झील में चार द्वीपों में से एक हैं और जल-जन्तु प्रदर्शनी और निरीक्षण केन्द्र की जगह हैं। ऑननेटो झील, माकान पर्वत के तल पर स्थित हैं। आस-पास एक गर्म पानी का झरना ऑनेटो यु-नो-टाकी हैं। सोकोदाई से, एक पेकेतो झील और पेन्कोटे झील देखा जा सकता हैं। हाकुटो पर्वत ऑब्जर्वेटरी, किकिन पर्वत, तूरुमी पास, और अकान लेकसाइड वेधशाला, आसपास के इलाकों की चित्रमाला प्रस्तुत करते हैं। अकान नदी से लोग ताइक्चि नदी के मुहाने को देखते हैं क्योंकि यह ताकमी पुल से अकान झील में आकर मिलती हैं। क्षेत्र में जेरो झील और तेरो झील भी उपलब्ध हैं।

इन्हें भी देखें
---------------

सन्दर्भ
-------

1. 1 2 3  "Akan National Park 90,481 ha,:(Dec, 4, 1934)". *Japan Integrated Biodiversity Information System*. Ministry of the Environment. मूल से 6 अप्रैल 2009 को पुरालेखित. अभिगमन तिथि 2009-04-23.
2. ↑  "Introducing places of interest: Akan National Park (Kawayu Area)". *National Parks of Japan*. Ministry of the Environment. मूल से 2014-10-13 को पुरालेखित. अभिगमन तिथि 2009-04-23.
3. ↑  "Introducing places of interest: Akan National Park (Akan Area)". *National Parks of Japan*. Ministry of the Environment. मूल से 2016-03-03 को पुरालेखित. अभिगमन तिथि 2009-04-23.
**अल्फा रीजियो** (Alpha Regio), 22°S, 5°E पर केन्द्रित लगभग 1500 किलोमीटर तक फैला शुक्र ग्रह का एक क्षेत्र है। 

यह 1964 में डिक गोल्डस्टीन द्वारा खोजा गया और उन्ही के द्वारा नामित हुआ था। यह नाम 1976 और 1979 के मध्य अंतर्राष्ट्रीय खगोलीय संघ के ग्रहीय प्रणाली नामकरण (आईएयू/डब्ल्युजीपीएसएन) के कार्यकारी समूह द्वारा अनुमोदित हुआ था। शुक्र की स्थलाकृति स्त्रियों पर नामित की जाती है, या तो देवी पर या किसी महिला पर, लेकिन मैक्सवेल मोंटेस, अल्फा रीजियो और बीटा रीजियो इस नियम के तीन अपवाद हैं। 

वीनस एक्सप्रेस ऑर्बिटर द्वारा तैयार एक अवरक्त नक्शा दिखाता है कि अल्फा रीजियो पठार की चट्टाने रंग में हल्की है और ग्रह की बहुलता की तुलना में पुरानी लगती है। पृथ्वी पर, इस तरह की हल्के रंग की चट्टाने आमतौर पर ग्रेनाइट होती है और महाद्वीपों को बनाती हैं।

सन्दर्भ
-------

1. ↑  Butrica, Andrew J. *SP-4218 To See the Unseen*, *Chapter 5: Normal Science* Archived 2017-12-25 at the Wayback Machine, NASA, 1996
2. ↑  Butrica, Andrew J. *SP-4218 To See the Unseen*, *Chapter 6: Pioneering on Venus and Mars* Archived 2017-12-25 at the Wayback Machine, NASA, 1996
3. ↑  "New map hints at Venus' wet, volcanic past | International Space Fellowship". मूल से 16 सितंबर 2009 को पुरालेखित. अभिगमन तिथि 24 जून 2013.
**गंधाष्टक** या **अष्टगंध** आठ गंधद्रव्यों के मिलाने से बना हुआ एक संयुक्त गंध है जो पूजा में चढ़ाने और यंत्रादि लिखने के काम में आता है। 

तंत्र के अनुसार भिन्न-भिन्न देवताओं के लिये भिन्न-भिन्न गंधाष्टक का विधान पाया जाता है। तंत्र में पंचदेव (गणेश, विष्णु, शिव, दुर्गा, सूर्य) प्रधान हैं, उन्हीं के अंतर्गत सब देवता माने गए हैं; अतः गंधाष्टक भी पाँच यही हैं।

* शक्ति के लिये-

चंदन, अगर, कपूर, चोर, कुंकुम, रोचन, जटामासी, कपि
* विष्णु के लिये-

चंदन, अगर, ह्रीवेर, कुट, कुंकुम, उशीर, जटामासी और मुर;
* शिव के लिये-

चंदन, अगर, कपूर, तमाल, जल, कुंकुम, कुशीद, कुष्ट;
* गणेश के लिये-

चंदन, चोर, अगर, मृग और मृगी का मद, कस्तूरी, कपूर; अथवा
चंदन, अगर, कपूर, रोचन, कुंकुम, मद, रक्तचंदन, ह्रीवेर;
* सूर्य के लिये-

जल, केसर, कुष्ठ, रक्तचंदन, चंदगन, उशीर, अगर, कपूर।

  

शास्त्रों में तीन प्रकार की अष्टगन्ध का वर्णन है, जोकि इस प्रकार है-

* शारदातिलक के अनुसार अधोलिखति आठ पदार्थों को अष्टगन्ध के रूप में लिया जाता है-

चन्दन, अगर, कर्पूर, तमाल, जल, कंकुम, कुशीत, कुष्ठ।
यह अष्टगन्ध शैव सम्प्रदाय वालों को ही प्रिय होती है।

* दूसरे प्रकार की अष्टगन्ध में अधोलिखित आठ पदार्थ होते हैं-

कुंकुम, अगर, कस्तुरी, चन्द्रभाग, त्रिपुरा, गोरोचन, तमाल, जल आदि।
यह अष्टगन्ध शाक्त व शैव दोनों सम्प्रदाय वालों को प्रिय है।

* वैष्णव अष्टगन्ध के रूप में इन आठ पदार्थ को प्रिय मानते है-

चन्दन, अगर, ह्रीवेर, कुष्ठ, कुंकुम, सेव्यका, जटामांसी, मुर।
* अन्य मत से अष्टगन्ध के रूप में निम्न आठ पदार्थों को भी मानते हैं-

अगर, तगर, केशर, गौरोचन, कस्तूरी, कुंकुम, लालचन्दन, सफेद चन्दन।
ये पदार्थ भली-भांति पिसे हुए, कपड़छान किए हुए, अग्नि द्वारा भस्म बनाए हुए और जल के साथ मिलाकर अच्छी तरह घुटे हुए होने चाहिए।

 सियावर रामचंद्र की जय पवनसुत हनुमान की जय।
**अनक्सागोरस** (Anaxagoras) एक यूनानी दार्शनिक जो एशिया-माइनर के क्लॅजोमिनिया नामक स्थान में ५०० ई.पू. में पैदा हुआ, किंतु जिसकी ज्ञानपिपासा उसे यूनान खींच लाई। वह प्रसिद्ध यूनानी राजनीतिज्ञ पेरीक्लीज़ तथा कवि यूरिपिदिज़ का अन्यतम मित्र था। कुछ विद्वान उसे सुकरात का शिक्षक बताते हैं, किन्तु यह कथन पर्याप्त प्रामाणिक नहीं है।

इयोनिया से दर्शन और प्राकृतिक विज्ञान को यूनान लाने का श्रेय अनक्सागोरस को ही है। वह स्वयं अनक्ज़ामिनस, इमपिदोक्लीज़ तथा यूनानी अणुवादियों से प्रभावित था, अत: उसके दर्शन की प्रमुख विशेषता विश्व की यांत्रिक भौतिकवादी व्याख्या है। उसने इस तत्कालीन यूनानी आस्था का कि सूर्य चंद्रादि देवगण हैं, खण्डन कर यह प्रस्थापित किया कि सूर्य एक तप्त लौह द्रव्य एवं चन्द्र तारागण पाषाणसमूह हैं जो पृथ्वी की तेज गति के कारण उससे छिटककर दूर जा पड़े हैं। वह इस विचारधारा का भी विरोधी था कि वस्तुएँ 'उत्पन्न' तथा 'विनष्ट' होती हैं। उसके अनुसार प्रत्येक वस्तु प्रागैतिहासिक अति सूक्ष्म द्रव्यों-जिन्हें वह 'बीज' कहता है और जो मूलत: अगणित एवं स्वविभाजित थे-'संयोग' तथा 'विभाजन' का परिणाम है। वस्तुओं की परस्पर भिन्नता 'बीजों' के विभिन्न परिमाण में 'संयोग' के फलस्वरूप है। अनक्सागोरस के अनुसार इन मूल 'बीजों' का ज्ञान तभी संभव है जब उन्हें जटिल संपृक्त समूहों से 'बुद्धि' की क्रिया द्वारा पृथक किया जाय। 'बुद्धि' स्वयं सर्वत्रसम, स्वतन्त्र एवं विशुद्ध है।

तत्कालीन यूनानी धार्मिक दृष्टिकोण से मतभेद तथा पेराक्जीज़ की मित्रता अनक्सागोरस को महँगी पड़ी। पेराक्लीज़ के प्रतिद्वंद्वियों ने उस पर 'अधार्मिकता' और 'असत्य प्रचार' का आरोप लगाया, जिसके कारण उसे केवल ३० वर्ष की आयु में उसकी मृत्यु हो गई।

इन्हें भी देखें
---------------

बाहरी कड़ियाँ
-------------

सन्दर्भ
-------

* अनक्सागोरस के बिखरे विचारों का संकलन : शोबाक् तथा शोर्न द्वारा (क्रमश: लाइपज़िग, १८२७ एवं बॉन, १८२९ में);
* गोमपर्ज़ : ग्रीक थिंकर्स, जिल्द१;
* विंडलबेंड: हिस्ट्री ऑव फिलॉसफी;
* बरनेट: ईज़ी ग्रीक फिसॉसफी
* स्टेस: क्रिटिकल हिस्ट्री ऑव ग्रीक फिलॉसफी।

| * दे
* वा
* सं
प्राचीन यूनान के प्रमुख दार्शनिक |
| --- |
| 
डेमी क्रिट्स · 
हिपोक्रेटिस · 
टाँलेमी · 
यूक्लिड · 
पैथोगोरस · 
अरस्तु · 
प्लेटो · 
सुकरात · 
एपोलोनियस · 
आर्कमिडिज
 |

| * दे
* वा
* सं
विश्व के प्रमुख भूगोलवेत्ता |
| --- |
| यूनानी भूगोलवेत्ता- | अनेग्जीमेण्डर । अरस्तु । इरैटोस्थनिज़ । क्लाडियस टॉलमी । थेल्स । पाइथागोरस । पोसिडोनियस । हिप्पारकस । हिरोडोटस । होमर। |
| रोमन भूगोलवेत्ता- | स्ट्रैबो । पोम्पोनियस मेला |
| अरब के भूगोलवेत्ता- | अल-इदरीसी । अल-बरुनी । अल-मसूदी । इब्न-बतूता । अबू ज़ैद । अबू दुलफ़ । इब्ने खुरदादबेह । अल याकुबी । अबू ज़ैद बलखारी । इखबान अल सेफ़ा |
| फ्रांसीसी भूगोलवेत्ता- | पॉल वाइडल डि लॉ ब्लॉश । जीन ब्रून्स । अलबर्ट डिमाजियां |
| जर्मन भूगोलवेत्ता- | अलेक्जेण्डर वॉन हम्बोल्ट । ऑस्कर पेशेल । फर्डिनेण्ड वॉन रिचथोफन । फ्रेड्रिक रेटजेल । अलफ्रेड हेटनर। |
| ब्रिटिश भूगोलवेत्ता- | हेल्फोर्ड जॉन मैकिण्डर । डडले स्टाम्प । एण्ड्र्यू जॉन हरबर्टसन |
| अमेरिकन भूगोलवेत्ता- | एलेन चर्चिल सेम्पल । विलियम मॉरिस डेविस । एल्सवर्थ हंटिंग्टन । इसा बोमेन । थॉमस ग्रिफ्फित टेलर । कार्ल ऑस्कर सावर । रिचर्ड हार्टशोर्न। |
| भारतीय भूगोलवेत्ता- | माजिद हुसैन । मोहम्म्द शफी । रामलोचन सिंह । गुरुदेवसिंह गोशाल । मुनिस रज़ा । |
| पूरी सूची हेतु | भूगोलवेत्ताओं की सूची |
**अपने अपने अजनबी** सच्चिदानंद हीरानंद वात्सयायन अज्ञेय द्वारा लिखा गया हिन्दी उपन्यास है। यह अज्ञेय का तीसरा उपन्यास है। इसपर अस्तित्ववाद का प्रभाव देखने को मिलता है। इस उपन्यास की प्रमुख पात्र योके द्वारा अपनी इच्छा मृत्यु पा लेने की चाहत अस्तित्ववाद का ही उदाहरण है। ‘मृत्यु से साक्षात्कार’ को विषय बनाकर मानव के जीवन और उसकी नियति का इतने कम शब्दों में मार्मिक और भव्य विवेचन इस उपन्यास की गरिमा का मूल है।

विशेषताएँ
---------

अपने अपने अजनबी उपन्यास में कुल तीन अध्याय हैं। इन अध्यायों का नामकरण पात्रों के नाम के आधार पर किया गया है। जैसे- 'योके और सेल्मा' , 'सेल्मा' , 'योके' आदि। सेल्मा कहती है कि "वरण की स्वतंत्रता कहीं नहीं है, हम कुछ भी स्वेच्छा से नहीं चुनते हैं।" उसके इस कथन को योके अपने जीवन के अंतिम क्षण में भी झुठलाने का प्रयास करती है। वह अपनी मृत्यु को अपनी इच्छा से चुनती है।

पात्र
-----

* सेल्मा
* योके
* ऐकेलोफ
* जगन्नाथन्
* पॉल सोरेन

बाहरी कड़ियाँ
-------------

* अपने अपने अजनबी- पुस्तक.ऑर्ग

संदर्भ
------

1. ↑  "पुस्तक.ऑर्ग". मूल से 29 जनवरी 2019 को पुरालेखित. अभिगमन तिथि 29 जनवरी 2019.
2. ↑  अज्ञेय (२०१९). *अपने अपने अजनबी*. नयी दिल्ली: भारतीय ज्ञानपीठ. पृ॰ 64.
3. ↑  अज्ञेय (२०१९). *अपने अपने अजनबी*. नयी दिल्ली: भारतीय ज्ञानपीठ. पृ॰ ४३. आई॰ऍस॰बी॰ऍन॰ 978-81-263-3053-9.
**अपना देश** 1972 में बनी हिन्दी भाषा की फिल्म है। इसे जम्बू द्वारा निर्देशित किया गया। निर्माण ए॰ वी॰ सुब्रमण्यम अउर टी॰ एम॰ किट्टू द्वारा किया गया। फिल्म में राजेश खन्ना, मुमताज़, ओम प्रकाश, जगदीप और मदन पुरी की भूमिका है। संगीत की रचना आर॰ डी॰ बर्मन ने की है। फिल्म व्यावसायिक सफलता रही थी।

संक्षेप
-------

आकाश (राजेश खन्ना) ईमानदार और शिक्षित युवक है, जिसे बॉम्बे म्युनिसिपल कॉर्पोरेशन ने क्लर्क के रूप में नियुक्त किया है। वह अपने समान ईमानदार भाई, अपनी भाभी, एक भतीजी, शारदा और एक भतीजे के साथ रहता है। आकाश की ईमानदारी के कारण, वह अपने भ्रष्ट वरिष्ठ अधिकारियों के लिए एक बोझ बन जाता है। 

एक दिन, वे उसके काम में गलती पाते हैं और उसे निकाल देते हैं। जब आकाश कानूनी रूप से अपनी नौकरी पाने का प्रयास करता है, तो वह पाता है कि हर जगह भ्रष्टाचार है। प्रतिशोध में, यहाँ तक कि उसके भाई को भी एक अपराध में फंसाया जाता है और उसे गिरफ्तार कर लिया जाता है। अब, आकाश को अपने भाई को निर्दोष साबित करने का एक तरीका चाहिए। साथ ही साथ उसे गुनहगारों को बेनकाब करना है।

मुख्य कलाकार
------------

* राजेश खन्ना ― आकाश चन्द्रा
* मुमताज़ ― चंदा
* ओम प्रकाश ― धरमदास
* जगदीप ― शम्बू
* कन्हैया लाल ― सेवाराम
* मदन पुरी ― सत्यनारायण
* मनमोहन कृष्णा ― दीनानाथ चन्द्रा
* राजन हक्सर ― डॉक्टर
* सत्येन्द्र कपूर ― चन्द्रा का भाई

संगीत
-----

सभी गीत आनन्द बक्शी द्वारा लिखित; सारा संगीत आर॰ डी॰ बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आजा ओ मेरे राजा" | आशा भोंसले | 5:55 |
| 2. | "दुनिया में लोगों को" | आर॰ डी॰ बर्मन. आशा भोंसले | 5:55 |
| 3. | "ई बाबू ले लो ना नारियल" | लता मंगेशकर | 4:26 |
| 4. | "कजरा लगा के गजरा सजा के" | किशोर कुमार, लता मंगेशकर | 4:47 |
| 5. | "रो ना कभी नहीं रोना" | किशोर कुमार | 4:00 |
| 6. | "सुन चम्पा सुन तारा" | लता मंगेश्कर, किशोर कुमार | 5:34 |

सन्दर्भ
-------

1. ↑  "रोते भी सुर में थे आरडी बर्मन, क्‍या इसीलिए पड़ गया नाम पंचम?". *आज तक*. 26 जून 2018. मूल से 27 अप्रैल 2019 को पुरालेखित. अभिगमन तिथि 27 अप्रैल 2019.

बाहरी कड़ियाँ
-------------

* *अपना देश*  इंटरनेट मूवी डेटाबेस पर
भारतीय पुलिस सेवा का प्रतीक चिह्न पुलिस महानिदेशक रैंक का अधिकारी
**आशा सिन्हा** झारखंड पुलिस में पूर्व पुलिस महानिदेशक हैं।उन्हें वर्ष 1992 में भारत के अर्धसैनिक बल की पहली महिला कमांडेंट नियुक्त किए जाने का गौरव प्राप्त है। वह 1982-बैच की सेवानिवृत्त भारतीय पुलिस सेवा (IPS) अधिकारी हैं। उसने वर्ष 2013 में पुलिस महानिदेशक के रूप में सबसे महत्वपूर्ण पद पर नियुक्ति के लिए महाराष्ट्र, झारखंड, बिहार और भारत सरकार राज्यों में कई महत्वपूर्ण कार्य किए हैं।

जीवनी
-----

आशा सिन्हा का जन्म केरल राज्य के कोट्टायम में हुआ था, उनके पिता पीके थम्पान, केरल राज्य विद्युत बोर्ड में सनदी लेखाकार के रूप में काम करते थे। उन्होंने अपनी स्कूली शिक्षा होली एंजेल के कॉन्वेंट त्रिवेंद्रम से की और तिरुवनंतपुरम के महिला महाविद्यालय से स्नातक और स्नातकोत्तर पूरा किया। 

ऑल सेंट्स महाविद्यालय, तिरुवनंतपुरम और एस एन महाविद्यालय, कन्नूर में पढ़ाने के बाद, उन्होंने भारतीय साधारण बीमा निगम की परीक्षा उत्तीर्ण की ओर सहा प्रशासनिक रूप में भर्ती हुई। उन्होने वर्ष 1982 में प्रतिष्ठित भारतीय पुलिस सेवा में शामिल होने के लिए भारतीय साधारण बीमा निगम छोड़ दिया। 

आशा सिन्हा 1982 में भारतीय पुलिस सेवा में शामिल हुईं और लगभग 34 वर्षों तक कई क्षमताओं में देश की सेवा की। वह केंद्र सरकार और महाराष्ट्र, बिहार और झारखंड की राज्य सरकारों की सेवा कर चुकी हैं। एक भारतीय पुलिस सेवा अधिकारी के रूप में उन्होंने विभिन्न पदों पर कार्य किया, पुलिस अधीक्षक, पटना, उप-विभागीय पुलिस अधिकारी, सीतामढ़ी, बिहार। महाराष्ट्र सरकार की सेवा करने के बाद, उन्होंने मुख्य संपादक, दक्षिणा के रूप में कार्य किया और उसके बाद तीन साल तक वह प्रतिष्ठित भ्रष्टाचार निरोधक ब्यूरो, डीसीपी- I, ग्रेटर मुंबई में तैनात रहीं। 

महाराष्ट्र सरकार के साथ अपने राज्य के राज्य प्रतिनियुक्ति को पूरा करने के बाद, वह मूल कैडर में वापस आ गई। इसके बाद उन्हे केंद्रीय औद्योगिक सुरक्षा बल में प्रतिनियुक्ति के लिए चुना गया और कमांडेंट के रूप में नियुक्त किया गया 1992 में। बाद में उन्होंने पिंपरी, नवा शेवा पोर्ट, रायगढ़ के बड़े सार्वजनिक क्षेत्र के उपक्रमों की सुरक्षा के लिए ग्रुप कमांडेंट, सी.आई.एस.एफ के पदों को संभाला।

उपलब्धियां
----------

श्रीमती आशा सिन्हा ने भारत में अर्धसैनिक बल की कमान संभालने वाली पहली महिला अधिकारी बनकर इतिहास रचा। वह झारखंड राज्य में विशेष शाखा में गुप्तचर विभाग और बाद में अपराध जांच विभाग (C.I.D) की अध्यक्षता करने वाली पहली भारतीय पुलिस सेवा महिला अधिकारी बनीं। 2009 में नक्सलियों द्वारा इंस्पेक्टर फ्रांसिस इंदवार की दुखद हत्या के बाद, जो एक बड़ी खुफिया विफलता थी, श्रीमती आशा सिन्हा को राज्य खुफिया विंग का प्रमुख चुना गया था। उनकी सेवाओं की मान्यता में उन्हें वर्ष 2010 में राष्ट्रपति पद के लिए मेधावी सेवा से सम्मानित किया गया।

सन्दर्भ
-------

* 
* 
* 
* 
* 
* 
* 
* 
* 
* 
* 
* Archived 2021-09-01 at the Wayback Machine
* 
* 
* Archived 2021-09-01 at the Wayback Machine
*
| **असदाबादAsadabad / اسعد‌آباد‎** |
| --- |
| असदाबाद is located in अफ़ग़ानिस्तानअसदाबादअसदाबादअफ़ग़ानिस्तान में स्थिति |
| सूचना |
| **प्रांत व देश**: | कुनर प्रान्त, अफ़ग़ानिस्तान |
| **जनसंख्या** (-): | ४८,४०० |
| **मुख्य भाषा(एँ)**: | पश्तो |
| **निर्देशांक**: | 34°52′27″N 71°9′10″E﻿ / ﻿34.87417°N 71.15278°E﻿ / 34.87417; 71.15278 |

**असदाबाद** (दरी फ़ारसी: اسعد‌آباد‎, अंग्रेज़ी: Asadabad) दक्षिण-पूर्वी अफ़ग़ानिस्तान के कुनर प्रान्त की राजधानी है। यह पाकिस्तान की सरहद से १३ किमी पश्चिमोत्तर में कुनर नदी और पेच नदी के संगम स्थल के पास एक वादी में स्थित है।

विवरण
-----

असदाबाद २,७१३ फ़ुट (८२७ मीटर) की ऊँचाई पर हिन्दू कुश पर्वतों में स्थित है। यह जलालाबाद शर से ८० किमी पूर्वोत्तर में और नावा दर्रे से १६ किमी उत्तर में है। ख़ैबर​ दर्रे के बाद नावा दर्रा हिन्दू कुश को पार करने का दूसरा सबसे महत्वपूर्ण रास्ता है और इसमें से बहुत से तालिबान चरमपंथी उग्रवादी और तस्करी करने वाले लोग अफ़ग़ानिस्तान और पाकिस्तान के बीच आया-जाया करते हैं। आसपास के पहाड़ी इलाक़े में लोगों ने सीढ़ीदार खेतों में १०-१५% प्रतिशत ज़मीन पर कृषि जारी रखी है। यहाँ वे गेंहू, चावल, गन्ना और सब्ज़ियाँ उगाते हैं।

इन्हें भी देखें
---------------

* कुनर प्रान्त

सन्दर्भ
-------

1. ↑  Pakistan, Afghanistan, and the United States Agree: Cooperation is the Key to Success Along Border Pass Archived 2012-03-24 at the Wayback Machine, United States Army Sergeant Matthew C. Moeller, Combined Joint Task Force 82 Public Affairs, The DISAM Journal, November 2009, *... Separated by only a waist-high barbed wire fence, the area around the Nawa Pass was historically a safe haven for insurgents and smugglers ...*
अन्य लोग जिनका नाम इमरान है ऐसे लोगों के लिए, इमरान (बहुविकल्पी) देखें।

**इमरान ख़ान** (उर्दू : عمران خان‎) पाकिस्तानी-डच (नीदरलैंड) गायक, गीत-लेखक, अभिनेता और रिकॉर्ड निर्माता हैं। २००७ में इनके प्रथम गाने (सिंगल) "नी नचले" की सफलता से प्रसिद्धि प्राप्त हुई।२००९ में इमरान ख़ान ने अपनी प्रथम एल्बम "Unforgettable" (हिन्दी - अविस्मरणीय) को लॉन्च किया था। इसी एल्बम के बहुत से गानों की वजह से उन्हें विश्व पटल पर एक अद्भुत पंजाबी गायक का दर्जा मिला।

उनके सबसे लोकप्रिय गाने नी नचले, एम्प्लीफायर, बेवफा, सैटिस्फाई, लेट्स सेलेब्रेट और हाल ही में रिलीज़ हुआ गाना इमेजीनरी है।

इमरान खान को "शहरी पंजाबी संगीत का बादशाह" भी कहा जाता है।

जन्म
----

इमरान खान का जन्म २८ मई, १९८४ को हेग, नीदरलैंड में हुआ था। उनके माता-पिता १९७० के दशक में गुजराँवाला (पंजाब, पाकिस्तान) से आये थे।

संगीत
-----

उनके करियर की शुरुआत २००७ में रिलीज़ हुए गाने 'नी नचले' से हुई।
इसी गाने की अपार सफलता के फलस्वरूप उनका नाम विश्व-प्रख्यात हो गया।

परंतु उन्हें अंतर्राष्ट्रीय लोकप्रियता प्राप्त हुई २००९ में रिलीज़ हुए उनके प्रथम एल्बम "अविस्मरणीय" (अंग्रेजी : Unforgettable) के कारण।
इसी एल्बम का गाना "एम्प्लीफायर" जो कि ९ जून २००९ को प्रेस्टीज रेकॉर्ड्स द्वारा रिलीज़ किया गया था विश्व-प्रसिद्ध हो गया।
जुलाई २०१५ तक उसके यूट्यूब वीडियो को ४.६ करोड़ बार देखा जा चुका है। एम्प्लीफायर का संगीत दिया है संगीतकार 'एरेन ए' (अंग्रेज़ी : EREN E) ने।

बॉलीवुड
-------

इमरान खान ने जनवरी २०१५ में आधिकारिक रूप से बॉलीवुड में एंट्री मारी जब उन्होंने बोनी कपूर की तेवर फिल्म में 'लेट्स सेलेब्रेट' गाना गाया।
यह फिल्म तो ९ जनवरी २०१५ को रिलीज़ हुई परंतु यह गाना ९ दिसम्बर २०१४ को ही रिलीज़ कर दिया गया था। इस गाने के वीडियो को जुलाई २०१५ तक यूट्यूब पर २० लाख हिट्स मिल चुके है।
इस गाने के गीतकार और संगीतकार भी इमरान खान ही हैं।

सन्दर्भ
-------

1. ↑  "Talking Shop: Singer Imran Khan" [बातचीत विवरण: गायक इमरान ख़ान] (अंग्रेज़ी में). बीबीसी न्यूज़. २९ अगस्त २००९. मूल से 10 दिसंबर 2019 को पुरालेखित. अभिगमन तिथि ३० दिसम्बर २०१४.।

बाहरी कड़ियाँ
-------------

* imrankhanworld.com, आधिकारिक जालस्थल
* इमरान ख़ान at Allmusic
अर्जेंटीना के लिए विशाल यूरोपीय आप्रवासन लहर
आप्रवासी होटल, ब्यूनस आयर्स। 1906 में निर्मित इस होटल में 4,000 तक लोग रह सकते थे।
**अर्जेंटीना के लिए विशाल यूरोपीय आप्रवासन लहर**, 19वीं सदी के अंत और 20वीं शताब्दी की शुरुआत तक चली थी। इस लहर के द्वारा अर्जेन्टीना आप्रवास करवे वालों में ज्यादातर  इतालवी और स्पेनिश आप्रवासी थे, इनके साथ-साथ स्लाव (विशेष रूप से यूक्रेनियाई, पोलिश,  रूसी और क्रोएशियाई), फ्रांसीसी,  जर्मन, स्वीडिश, डैनिश और वेल्श जैसी अन्य राष्ट्रीयताओं के साथ-साथ यहूदी भी शामिल थे। इस अवधि के दौरान अर्जेंटीना की जनसंख्या में भारी वृद्धि देखी गयी। यूरोपीय आप्रवासियों ने अपने पैतृक देशों के राजनीतिक आंदोलनों को यहाँ भी शुरु करके अर्जेंटीना की राजनीति को भी संशोधित किया, जिनमें श्रमिक संघवाद, अराजकतावाद और समाजवाद शामिल था। 1880 और 1915 के बीच, 700000 से अधिक यूरोपीय अर्जेंटीना आए।

कारण
----

आप्रवासन से पहले, अर्जेंटीना की जनसंख्या बहुत कम थी। अमेरिका के स्पेनिश उपनिवेशीकरण ने अपना ध्यान मेक्सिको और पेरू पर रखा था, दक्षिणी स्पेनिश क्षेत्रों में धन का कोई स्रोत नहीं था और आबादी भी बेहद कम थी। 19वीं सदी में अर्जेंटीना के स्वतंत्रता संग्राम और अर्जेंटीना के गृहयुद्धों के दौरान यह आबादी और भी कम हो गई। उस समय के अर्जेंटीना के कई प्रमुख व्यक्तियों, जैसे डोमिंगो फॉस्टिनो सर्मिएन्टो और जुआन बॉतिस्ता अलबर्डी ने सोचा कि देश की आबादी बढाना अनिवार्य है। अर्जेंटीना के 1853 के संविधान के 25वें अनुच्छेद में यूरोपीय आप्रवासन को प्रोत्साहित किया गया, जिसके कारण आप्रवासन में आने वाली बाधाएं दूर हो गयीं।

चूँकि आप्रवासी विभिन्न यूरोपीय देशों से आए थे, इसलिए ऐसा कोई एक कारण नहीं था जिसके कारण अप्रवासियों ने अपने गृह देशों को छोड़ दिया था। उनमें से कुछ ने बस एक बेहतर जीवन शैली की तलाश में तो कुछ ने यूरोप में उनके देश के अन्य देशों से होने वाले संघर्षों से बचने के लिए आप्रवास किया था। कुछ स्पैनिश और इटालियन अप्रवासी इंटरनेशनल वर्किंगमेन्स एसोसिएशन का हिस्सा थे, और कुछ जर्मन अप्रवासियों को ओटो वॉन बिस्मार्क की एक डिक्री जिसने 1878 में समाजवाद पर प्रतिबंध लगा दिया था के द्वारा जर्मनी से निकाल दिया गया था। कुछ स्पेनिश अप्रवासी तीसरे कारलिस्ट युद्ध से बच कर भागे थे।

सन्दर्भ
-------

1. ↑  Inmigración y modernidad (स्पानी में)
2. ↑  La inmigración europea, según Sarmiento y Alberdi (स्पानी में)
निर्देशांक: 21°25′N 72°12′E﻿ / ﻿21.41°N 72.20°E﻿ / 21.41; 72.20
**अलांग** गुजरात (भारत) के भावनगर जिले में स्थित एक शहर है। पिछले तीन दशकों में ये जहाज तोड़ने के लिए दुनिया का सबसे बड़ा केंद्र बन गया है।

समुद्री उबार उद्योग
-------------------

गज खंभात की खाड़ी से, ५० किलोमीटर की दूरी पर भावनगर के दक्षिण - पूर्व में स्थित हैं। पर्यावरणविदों की शिकायत है कि जब जून १९८३ में सबसे पहले जहाज तोडने का काम शुरू हुआ था तब अलांग में समुद्र तट मौलिक् और ठीक था। अलांग के उबार गजो में मजदूरों के रहने की स्थिति, पर्यावरण पर प्रभाव और काम करने की स्थिति के बारे में विवाद उत्पन्न हुए है। एक बड़ी समस्या यह है कि कई गंभीर कार्य से संबंधित चोटों के बावजूद, निकटतम पूर्ण सेवा अस्पताल ५० किलोमीटर दूर भावनगर में है। अलांग में एक छोटा सा रेड क्रॉस अस्पताल है जिसमें केवल सीमित सेवाए उपलब्ध है।

भविष्य
------

मौजूदा अलांग शिपयार्ड के उन्नयन के लिये गुजरात और जापान सरकार ने साथ काम करने के लिये हाथ मिलाया है। यह दिल्ली - मुम्बई औद्योगिक गलियारे का हिस्सा है जो जापानी और गुजरात सरकारों के बीच साझेदारी है। इस योजना के तहत, जापान अलांग में जहाज तोड़ने के पर्यावरणीय प्रभाव का पता लगाएगी और विपणन के लिये नई रणनीति भी तैयार करेगी। परियोजना एक सार्वजनिक निजी साझेदारी के रूप में चलाई जाएगी। परियोजना का उद्देश्य इस शिपयार्ड को दुनिया में सबसे बड़ा अंतर्राष्ट्रीय समुद्री संगठन के अनुरूप जहाज रीसाइक्लिंग यार्ड बनाने का है।

जनसांख्यिकी
-----------

२००१ की भारतीय जनगणना के अनुसार, अलांग की जनसंख्या १८,४६४ थी।पुरुष जनसंख्या का ८२ फीसदी और महिला १८ फीसदी हिस्सा गठन करते हैं। अलांग की साक्षरता दर ६२ फीसदी है जो की राष्ट्रीय औसत से अधिक है जो पुरुषो में ८९ फीसदी और महिलाओ में ११ फीसदी है। ७ फीसदी आबादी ६ साल की उम्र से कम है।

लोकप्रिय संस्कृति में अलांग
---------------------------

* 'शिपब्रेक्र्स' : अलांग में उद्योग पर एक वृत्तचित्र, माइकल कोट द्वारा २००४ में निर्मित की गैइ थी।
* 'औन द रोड टु अलांग' : यात्री जहाज पर एक वृत्तचित्र जिसे अलांग में विघटित किया गया था, पीटर नेगो द्वारा २००४ में निर्मित की गई थी।
* इसके कामगारों ने 'सरप्लस : टेरराइज्ड इनटु बीग कन्ज्युमर' चलचित्र में काम किया।

सन्दर्भ
-------

1. ↑  "बाहर रहिए, भारत का विषाक्त जहाज को सन्देश". बी बी सी न्यू़ज. २००६-०१-०६. मूल से 14 मई 2011 को पुरालेखित. अभिगमन तिथि २००७-११-२४.
2. ↑  "भारत की जनगणना २००१: २००१ की जनगणना के आँकड़े, महानगर, नगर और ग्राम सहित (अनंतिम)". भारतीय जनगणना आयोग. अभिगमन तिथि 2007-09-03.
3. ↑  "औन द रोड टु अलांग". मूल से 12 जनवरी 2008 को पुरालेखित. अभिगमन तिथि 24 जनवरी 2011.
4. ↑  "पीटर नेगो". मूल से 13 दिसंबर 2007 को पुरालेखित. अभिगमन तिथि 24 जनवरी 2011.

बाहरी कड़ियाँ
-------------

* 
* अलांग (भारत) से जहाज तोड़ने वाले
* 
* अलांग पर जानकारी गुजरात मैरीटाइम बोर्ड से
* अलांग के बारे में लेख and  ग्रीनपीस के द्वारा
* ग्रीनपीस
* बी बी सी: ;जहाजों के कब्रिस्तान' के लिए अदह परीक्षण'
* बी बी सी: 'भारतीय बंदरगाह में विषाक्त जहाज
अभिकण
-----

 वायु में उपस्थित अभिकणों के कारण सूर्यास्त के दौरान मुंबई में धूसर (grey) एवं गुलाबी रंग 
वायुमंडलीय अभिकणीय पदार्थ (atmospheric particulate matter) पृथ्वी के वायुमंडल में उपस्थित ठोस या तरल पदार्थ के छोटे टुकड़ों को कहा जाता है। इसे संक्षिप्त रूप में अभिकणीय पदार्थ (particulate matter) या अभिकण (Particulates) या वायुमंडलीय विविक्त पदार्थ भी कहा जाता है | अभिकण वायुमंडल में वायुमंडलीय प्रश्लिष (aerosol) के रूप में निलंबित अवस्था में रहता है। वायुमंडलीय प्रश्लिष पद सिर्फ अभिकणीय पदार्थ को संदर्भित नहीं करता, बल्कि अभिकण एवं वायु मिश्रण को संदर्भित करता है। हालांकि, प्रश्लिष पद को सिर्फ अभिकण घटक को संदर्भित करने के लिए उपयोग करना एक आम बात है। अभिकण के स्रोत दो प्रकार के होते हैं - मानव जनित या प्राकृतिक। इनका मानव स्वास्थ्य, जलवायु और वर्षा पर प्रतिकूल प्रभाव पड़ सकता है | अभिकण कई प्रकार के होते हैं - निलंबित अभिकण (SPM), श्वसनीय निलंबित अभिकण (RSP; १० माइक्रोमीटर या उससे कम व्यास वाले अभिकण), सूक्ष्म अभिकण (fine particles; २.५ माइक्रोमीटर या उससे कम व्यास वाले अभिकण), अतिसूक्ष्म अभिकण (१०० नैनोमीटर या उससे कम व्यास वाले अभिकण) एवं कालिख।

यह भी देखिए
-----------

* अभिकण (अंग्रेजी विकिपीडिया पर)
* प्रश्लिष
* प्रश्लिष (अंग्रेजी विकिपीडिया पर)
* वायु प्रदूषण
* वायु गुणवत्ता सूचकांक (Air Quality Index)
* SI उपसर्ग
* SI उपसर्ग(अंग्रेजी विकिपीडिया पर)
**अरमान कोहली** एक भारतीय फ़िल्म अभिनेता हैं, जो मुख्यतः हिन्दी फ़िल्मों में अभिनय करते हैं। वो फ़िल्म निर्मता एवं निर्देशक राजकुमार कोहली के पुत्र हैं। उन्होंने फ़िल्मों में अभिनय एक बाल-कलाकार के रूप में *बदले की आग* (1982) एवं *राज तिलक* (1984) फ़िल्मों में अपने पिता के साथ किया था। इसके अलावा उन्होंने बिग बॉस टीवी शृंखला के सातवें संस्करण में भी भाग लिया।

कैरियर
------

### 1992 - 2003

अरमान ने अपने पिता की विरोधी (1992) फिल्म से अपने अभिनय की शुरुआत की थी। इस फिल्म में इनका मुख्य किरदार था, पर इस फिल्म को बॉक्स ऑफिस में असफलता ही हाथ लगी। इसके बाद ये दीवाना (1992) फिल्म में दिव्या भारती के साथ काम करने वाले थे, पर इन्होंने इस फिल्म को छोड़ दिया और उनके जगह शाहरुख खान को ले लिया गया। ये फिल्म काफी अच्छी साबित हुई। इसके बाद इन्हें बाज़ीगर (1993) फिल्म में मुख्य किरदार के रूप में लिया गया था, पर एक बार फिर उनकी जगह शाहरुख खान को ये किरदार मिल गया। ठीक इसी तरह इन्हें दिलवाले दुल्हनिया ले जाएंगे (1995) में जो किरदार मिला था, उनके फिल्म छोड़ने के बाद वो किरदार परमीत सेठी को मिल गया।

इन्होंने अन्य फिल्मों में भी कार्य किया था, जिसमें दुश्मन जमाना (1992), अनाम (1993) और औलाद के दुश्मन थीं। ये सारी की सारी फिल्में बॉक्स ऑफिस में नाकाम साबित हुई। इसके बाद इनके पिता ने एक और बार इनके कैरियर को ठीक करने की कोशिश की और 1997 में सनी देओल और सुनील शेट्टी के साथ कहर (1997) फिल्म का निर्माण किया। इस फिल्म को सामान्य सफलता ही मिली। इसके लगभग पाँच सालों के बाद इनके पिता ने कई सितारों के साथ इन्हें जानी दुश्मन: एक अनोखी कहानी में लिया, पर ये भी इनके कैरियर को उभारने में नाकाम रही। इस फिल्म के बाद इनकी खबर समाचार में तब मिली, जब इनकी गाड़ी ने पैदल चल रहे राहगीर को ठोक दिया था। इसके बाद 2003 में एलओसी: कारगिल (2003) इनकी आखिरी फिल्म थी।

### 2013 - वर्तमान

सितम्बर 2013 में इन्होंने कलर्स के टीवी कार्यक्रम "बिग बॉस" 7 में प्रतिभागी के रूप में भाग लिया। 16 दिसम्बर 2013 को अपनी सह-प्रतिभागी, सोफिया हयात के साथ मारपीट और बदसलूकी करने के आरोप में पुलिस ने इन्हें बिग बॉस के घर से गिरफ्तार कर लिया था। उन्हें अगले दिन जमानत पर छोड़ा गया। बिग बॉस से उन्हें 22 दिसम्बर को निकाला गया। 

इन्होंने 12 साल बाद फिर बॉलीवुड में कदम रखा। ये राजश्री प्रॉडक्शन द्वारा बनाई फिल्म प्रेम रतन धन पायो में नकारात्मक भूमिका निभाए थे।

सन्दर्भ
-------

1. ↑  "'Bigg Boss 7' complete list of contestants". Indian Express. 15 सितम्बर 2013. मूल से 23 अक्तूबर 2013 को पुरालेखित. अभिगमन तिथि 22 अक्टूबर 2013.
2. ↑  "Expected Bigg Boss 7 contestant list revealed!". द टाइम्स ऑफ़ इण्डिया. 15 सितम्बर 2013. मूल से 10 दिसंबर 2016 को पुरालेखित. अभिगमन तिथि 22 अक्टूबर 2013.

बाहरी कड़ियाँ
-------------

| * दे
* वा
* सं
बिग बॉस 7 प्रतिभागी |
| --- |
| संस्करण | 1 • 2 • 3 • 4 • 5 • 6 • 7 • 8 • 9 |
| प्रतिभागी | 
* तनिशा मुखर्जी
* एजाज़ खान
* संग्राम सिंह
* वीजे एंडी
* अरमान कोहली
* कुशाल टंडन
* काम्य पंजाबी
* सोफिया हयात
* एली एवराम
* प्रत्युषा बनर्जी
* केंडी बरार
* अपूर्व अग्निहोत्री
* आसिफ अज़ीम
* विवेक मिश्रा
* शिल्पा सख्लानी
* रतन राजपूत
* अनिता आडवाणी
* रजत रवैल
* हज़ेल कीच

 |
| विजेता | 
* गौहर खान‎

 |
**आईआरएनएसएस-1सी** एक भारतीय कृत्रिम उपग्रह है जो कि भारतीय क्षेत्रीय नौवहन उपग्रह प्रणाली (अंग्रेज़ी: Indian Regional Navigational Satellite System) अथवा **इंडियन रीजनल नैविगेशन सैटेलाइट सिस्टम-आईआरएनएसएस** के लिए छोड़े जाने वाले उपग्रहों की श्रंखला में तीसरा है। 

1,425 किग्रा वजन वाले इस उपग्रह का सफल प्रक्षेपण 16 अक्टूबर 2014 की सुबह 1 बजकर 32 मिनट पर सतीश धवन अंतरिक्ष केन्‍द्र, श्रीहरिकोटा से पीएसएलवी सी26 रॉकेट के द्वारा किया गया।

  

आईआरएनएसएस भारतीय अंतरिक्ष अनुसंधान संगठन (इसरो) द्वारा विकसित, एक क्षेत्रीय स्वायत्त उपग्रह नौवहन प्रणाली है जो पूर्णतया भारत सरकार के अधीन होगी। इसका उद्देश्य देश तथा देश की सीमा से 1500 किलोमीटर की दूरी तक के हिस्से में इसके उपयोगकर्ता को सटीक स्थिति की सूचना देना है।

सन्दर्भ
-------

1. ↑  "इसरो ने नैविगेशन सैटलाइट IRNSS 1C को किया लॉन्च". नवभारत टाईम्स. 16 अक्टूबर 2014. मूल से 2 नवंबर 2014 को पुरालेखित. अभिगमन तिथि 16 अक्टूबर 2014.
2. ↑  "प्रधानमंत्री श्री नरेन्‍द्र मोदी ने दिशा सूचक उपग्रह आईआरएनएसएस-1 सी के सफल प्रक्षेपण पर इसरो वैज्ञानिकों को बधाई दी". पत्र सूचना कार्यालय, भारत सरकार. 16 अक्टूबर 2014. मूल से 20 अक्तूबर 2014 को पुरालेखित. अभिगमन तिथि 16 अक्टूबर 2014.
उद्यान का प्रवेश द्वार
**अटल बिहारी वाजपेयी क्षेत्रीय उद्यान** की स्थापना वर्ष 2003 में इंदौर विकास प्राधिकरण द्वारा की गई। पूर्व प्रधानमंत्री श्री अटल बिहारी वाजपेयी के नाम से स्थापित यह उद्यान 42 एकड़ के ताल एवं 38 एकड़ के भूमि भाग से मिलकर बना है। इस प्रकार यह उद्यान कुल 80 एकड़ क्षेत्र में फैला हुआ है। पूर्व में स्थित ताल के पास की खाली भूमि को उद्यान का रूप दिया जाकर इस उद्यान का विकास किया गया है। इसमे ताल के अलावा आसपास शांत तथा हरियाली से पूर्ण स्थल होने के कारण यह उद्यान जैवविविधता संरक्षण की दृष्टि से अत्यंत ही अनुकूल क्षेत्र बन पड़ा है। 

परिवार 

उद्यान में भ्रमण को आए लोग

**उद्यान के विभिन्न भाग**
-------------------------

उद्यान को कई भागों में विभाजित कर विभिन्न पादपों का रोपण किया गया है। इस प्रकार यह उद्यान विभिन्न रुचि वाले आगुंतको हेतु पर्याप्त आकर्षण बनाये रखने में सक्षम है।

#### **जैविविधता पार्क**

उद्यान के इस क्षेत्र में विभिन्न पेड़ तथा झड़ियों का सघन रोपण किया गया है ताकि अधिकतम प्राणियों को प्राकृतिक रहवास उपलब्ध हो सके। यहाँ रोपित प्रजातियों में *स्पेथोडिया, केलियन्ड्रा, टबूबुईया* आदि प्रमुख है।

#### **मुग़ल गार्डन**

उद्यान में पक्षियों की उपस्थिती
इस भाग में बने फाउंटेन के दोनों ओर विद्या (*थुजा ओरिन्टेलिस*) के पौधे लगाये गए हैं। इसके अतिरिक्त कचनार (*बाउहिनिया परप्यूरिया*), झारूल (लेगार्स्ट्रोमिया स्पेसिओसा) आदि पेड़ भी लगाये गये हैं।  

#### **भूलभुलैया**

यह उद्यान का एक रोचक स्थल है जिसमें *फायकस इलास्टिका* की झाड़ियों से चौकोर के आकार में रास्तों को बनाते हुए बनाया गया है। इस प्रकार अंदर जाने ओर बाहर आने हेतु रास्ते भूलने का भ्रम बना रहता है। विशेषकर बच्चों के लिए यह आकर्षण का केंद्र है।

#### **आर्टिस्ट विलेज**

इस क्षेत्र में विभिन्न प्रकार की कलाकृतियों को लगाया गया है। 

राजस्थानी गाँव के रूप में सज्जा
#### **राजस्थानी विलेज**

उद्यान के इस हिस्से में राजस्थानी कला को बखूबी दर्शाया गया है। यहाँ दीवार चित्रण के परंपरागत शैली के चित्रों सहित अलंकृत होटल जैसी बैठक व्यवस्था भी देखने को मिलती है।

#### **म्यूजिकल फाउंटेन**

इस फाउंटेन के सामने दर्शक दीर्धा बनाई गई है अर्ध चंद्राकार आकार की यह बैठक व्यवस्था दर्शकों को सुलभ म्यूजिकल फाउंटेन का आनंद उठाने में मददगार है।

#### **बोटिंग स्टेशन**

बोटिंग स्टेशन पर विभिन्न आकार तथा क्षमता की बोट उपलब्ध है। इनसे जल क्रीड़ा का सपरिवार आनंद लिया जा सकता है।

सन्दर्भ
-------

1. ↑  "संग्रहीत प्रति". मूल से 28 दिसंबर 2016 को पुरालेखित. अभिगमन तिथि 15 जनवरी 2017.

बाहरी कड़ियाँ
-------------
**अरबील** जिसे स्थानीय रूप से हॉबलर कहा जाता है (कुर्द: ھەولێر Hewlrer; अरबी: आर्बेलिल, अरबील; सिरियाक: ܲܪܒܝܠ, अर्बेल), इराकी कुर्दिस्तान की राजधानी और उत्तरी इराक का सबसे बड़ा शहर है। यह बगदाद से लगभग 350 किलोमीटर (220 मील) उत्तर में स्थित है इसकी लगभग 850,000 अबादी है।.
अरबील के इतिहास को इतिहासकार 5000 ईसा पूर्व, मानते हैं और यह दुनिया में सबसे पुराना लगातार बसे हुए क्षेत्रों में से एक है। शहर में अरबील का प्राचीन दुर्ग है। इस क्षेत्र का प्रारंभिक ऐतिहासिक संदर्भ सुमेर के उर तृतीय राजवंश की ओर जाता है, जब राजा शिलांगी ने उरबिल शहर का उल्लेख किया। शहर बाद में अश्शूरियों द्वारा बस गया था।

अरबील के पुरातात्विक संग्रहालय में पूर्व-इस्लामी कलाकृतियों (विशेषकर सुमेरियन और अश्शूरियन) का एक बड़ा संग्रह है और यह क्षेत्र में पुरातात्विक परियोजनाओं का केंद्र है। अरब परिषद पर्यटन द्वारा अरब पर्यटन 2014 के रूप में शहर को नामित किया गया था। जुलाई 2014 में, यूनेस्को द्वारा अरबील दुर्ग को विश्व धरोहर स्थल के रूप में शामिल किया गया था।

शहर में कुर्द, आशरियन, अरब, अर्मेनियन, इराकी, तुर्क, यजीदी और शाकाकिस की एक आबादी है। यह सुन्नी इस्लाम, शिया इस्लाम, ईसाई धर्म (मुख्य रूप से असीरियन और अर्मेनियाई), और यज़ीदी विश्वासियों के साथ समान रूप से धार्मिक रूप से विविधतापूर्ण है, जो अबबिल और उसके आसपास मौजूद हैं।

इन्हें भी देखें
---------------

सन्दर्भ
-------

1. ↑  "Iraq". *CITY POPULATION*. मूल से 22 अगस्त 2017 को पुरालेखित. अभिगमन तिथि 5 September 2017.
2. ↑  "İşte Kürdistan Bölgesi'nin nüfusu…". Rudaw.net. मूल से 30 मई 2018 को पुरालेखित. अभिगमन तिथि 6 अप्रैल 2018.
3. ↑  साँचा:Cite ácek
4. ↑  Hamblin, William J. (2006). *Warfare in the Ancient Near East to 1600 BC*. Routledge. पृ॰ 111. आई॰ऍस॰बी॰ऍन॰ 0-415-25589-9. मूल से 28 मई 2016 को पुरालेखित. अभिगमन तिथि 9 अप्रैल 2018.
अलोयस यिरासेक
**अलोयस यिरासेक** (Alois Jirásek , १८५१-१९३०) चेक भाषा और इतिहास के अध्यापक थे। 

१९०९ में अपने सेवानिवृत्ति तक यिरासेक सेकेण्डरी स्कूल में अध्यापक थे। साहित्य के नोबेल पुरस्कार के लिये उन्हें 1918, 1919, 1921 और 1930 में नामांकित किया गया था।

कृतियाँ
-------

उनकी मुख्य कृतियाँ ( उपन्यास, कहानियाँ और नाटक ) मुख्यत: ऐतिहासिक प्रत्यंगो पर हैं। हुसित् युग और ओदोलन विषयक उपन्यास 'हमारे विरूद्ध संसार', 'काले युग के दौरान में', मध्ययुग के प्रगतिशील तत्वों पर प्रकश डालते हैं। अन्य कृतियाँ, जैसे 'सीमारक्षक लोग', 'सभी के विरूद्ध' आदि उपन्यासों में चेक विदेशी अत्याचार के विरूद्ध लड़ते दिखाई देते हैं। यिरासेक का महत्त्व इस बात में है कि उन्होने ऐतिहासिक यथार्थवादी उपन्यास लिखने का प्रारंम्भ किया। उनकी कृतियों में चेक जनता की प्रशंसा की गयी है।

'*अन्य कृतियाँ* : फ० ल० वेक (उपन्यास), हमारे यहाँ (उपन्यास), दर्शन इतिहास (कहानियाँ ), लालटेन (नाटक ), यन जिसका (नाटक ),यन हुस (नाटक ) आदि।

सन्दर्भ
-------

1. ↑  "Jirásek, Alois" Archived 2016-10-05 at the Wayback Machine New International Encyclopedia. 1905.
**अनोडॉनशिया** दांतों की उस आसामान्यता को कहते हैं जिसमें दांत विकसित ही नहीं हो पाते! यह एक अनुवांशिक रोग है जिसमें जन्म से ही प्राथमिक दांत विकसित नहीं हो पाते!किसी मनुष्य में अगर प्राथमिक दांत १ या २ कम होते हैं तो वह हाइपोडॉनशिया की समस्या कहलाती है और अगर दांत ६ या ६ से अधिक कम है तो उस स्थिति को ओलिगोडॉनशिया कहते है! अनोडॉनशिया में अधिकतर अकल दांत की कमी देखी जाती है!

कारण
----

अनोडॉनशिया दांतों का वह जन्मजात रोग है जो की सारे या कुछ दांतों में दिखाई देता है! और इसमें दांत निकलने के समय ही संयुक्त दांत होते हैं या कुछ दांतों की कमी होती है! जनम से १ या अधिक दांतों की कमी होना साधारण असामान्यता है, जिसके कारण मेसटीकेटर डिसफंक्शन हो जाता है, बोलने में दिक्कत आती है, एस्थेटिक समस्याए उत्पान होती है और मॉलओक्लुस्न भी हो सकता है! और कुछ लोगो के सामने वाले दंत विकसित नहीं हो पते जिसके कारण वो लोग भुत ही गुस्से वाले बन जाते हैं अपनी असुरक्षा के कारण!

इलाज
----

अनोडॉनशिया एक अनुवांशिक रोग है परन्तु इसका इलाज भी किया जा सकता है! इसके इलाज में जो दांत विकसित नहीं हुए है उनका कृत्रिम प्रितिस्थापन दंत प्रत्यारोपण की तकनीक से किया जाता है जिसमें वह दांत लगा दी जाते हैं, झा दांत विकसित नहीं हो पाते! और इस तकनीक के कारण अनोडॉनशिया से पीड़ित लोग अपनी जिंदगी सरल तरीके से जी पाते है!

सन्दर्भ
-------

1. ↑  Vahid-Dastjerdi E, Borzabadi-Farahani A, Mahdian M, Amini N (2010). "Non-syndromic hypodontia in an Iranian orthodontic population". J Oral Sci. 52 (3): 455–461. doi:10.2334/josnusd.52.455. PMID 20881340.
2. ↑   Borzabadi-Farahani; A (December 2012). "Orthodontic considerations in restorative management of hypodontia patients with endosseous implants.". Journal of Oral Implantology. 36 (6): 779–791. doi:10.1563/AAID-JOI-D-11-00022. PMID 21728818.
**उमर अली सैफुद्दीन मस्जिद** (मलय : omar ali saifuddin mosque, उर्दू: مسجد عمر علي سيف الدين) ब्रुनेई की राजधानी बंदर सेरी बेगवान में स्थित एक इस्लामी मस्जिद है। इसे अक्सर एशिया प्रशांत में सबसे खूबसूरत मस्जिदों में से एक माना जाता है। यह मुस्लिम समुदाय के लिए इबादत गाह , एक प्रमुख ऐतिहासिक स्थल और ब्रुनेई का एक प्रसिद्ध पर्यटक आकर्षण है।

2002 में सुल्तान उमर अली सैफुद्दीन मस्जिद का दृश्य, जिसे एशिया प्रशांत की सबसे खूबसूरत मस्जिद माना जाता है
इस मस्जिद का नाम ब्रुनेई के 28 वें सुल्तान उमर अली सैफुद्दीन तृतीय के नाम पर है, जिन्होंने इसके निर्माण की पहल की थी। मस्जिद ब्रुनेई में इस्लामी विश्वास के प्रतीक के रूप में कार्य करता है। इमारत 1958 में बनकर तैयार हुई थी और यह आधुनिक इस्लामिक वास्तुकला का एक उदाहरण है।

मस्जिद मुग़ल वास्तुकला और मलय शैलियों को एकजुट करती है। हालांकि इसका श्रेय कै। रोडोल्फो नोली, एक सिंगापुर स्थित मूर्तिकार और सजावटी पत्थर के ठेकेदार ऐसा प्रतीत होता है कि यह पहली बार 1952 में महामहिम द्वारा परिकल्पित किया गया था, इसकी डिजाइन कुआलालम्पुर स्थित वास्तुशिल्प फर्म बूटी और एडवर्ड्स द्वारा विकसित की गई थी नोली अपने बाहरी और आंतरिक सजावटी पत्थर के काम के ठेकेदार के रूप में अभिनय करती है

कंपोंग आयर में ब्रुनेई नदी के तट पर एक कृत्रिम लैगून में निर्मित - "पानी में गाँव" - मस्जिद में संगमरमर की मीनारें और सुनहरे गुंबद हैं, एक आंगन है और बड़ी संख्या में पेड़ों और फूलों के बागों से घिरा हुआ है। एक पुल नदी के बीच में लैगून से कम्पोंग आयर तक पहुँचता है। एक अन्य संगमरमर का पुल 16 वीं शताब्दी के सुल्तान बोलकिया महालिगई बजरे की प्रतिकृति के रूप में लैगून में एक संरचना की ओर जाता है। 1967 में नजुल अल-कुरान की कुरान (कुरान के नीचे आने) को मनाने के लिए बजरे को पूरा किया गया और कुरान पढ़ने की प्रतियोगिताओं को मंचित करने के लिए इस्तेमाल किया गया।

मस्जिद की सबसे पहचानने योग्य विशेषता, मुख्य गुंबद, शुद्ध सोने में शामिल है। मस्जिद 52 मीटर (171 फीट) ऊंची है। मुख्य मीनार इसकी सबसे बड़ी विशेषता है। एक अनोखे तरीके से, यह पुनर्जागरण और इतालवी वास्तुकला शैलियों को मिलाता है। झारखंड मीनार में ऊपर की तरफ एक एलिवेटर है, जहां एक आगंतुक शहर के मनोरम दृश्य का आनंद ले सकता है।

मस्जिद का इंटीरियर केवल प्रार्थना के लिए है, जिसमें सना हुआ ग्लास खिड़कियां, मेहराब, अर्ध-गुंबद और संगमरमर के स्तंभ जैसी विशेषताएं हैं। भवन के लिए उपयोग की जाने वाली लगभग सभी सामग्रियों को विदेशों से आयात किया गया था: इटली से संगमरमर, शंघाई से ग्रेनाइट, इंग्लैंड से क्रिस्टल झूमर और सऊदी अरब से कालीन मंगाया गया था।

चित्र दीर्घा
------------

सुल्तान उमर अली सैफुद्दीन मस्जिद
सुल्तान उमर अली सैफुद्दीन मस्जिद

सन्दर्भ
-------

1. ↑  "उमर अली सैफुद्दीन मस्जिद को एशिया प्रशांत की सबसे खूबसूरत मस्जिद माना जाता है". *dailyhunt.in*. अभिगमन तिथि 8 सितंबर 2020.
2. ↑  "कृत्रिम झील पर बनी सुल्तान उमर अली सैफुद्दीन मस्जिद". *bhaskar.com*. अभिगमन तिथि 8 सितंबर 2020.
3. ↑  "दुनिया की टाॅप 10 में उमर अली सैफुद्दीन मस्जिद". *zeenews.india.com*. अभिगमन तिथि 9 सितंबर 2020.
4. ↑  "ब्रुनेई के सुल्तान के रूप में 6,000 दहाड़ उनके धन्यवाद मस्जिद को खोलता है". *newspapersg*. अभिगमन तिथि 9 सितंबर 2020.
5. ↑  "ताज महल मस्जिद ब्रुनेई". *eresources.nlb.gov.sg*. अभिगमन तिथि 9 सितंबर 2020.
6. ↑  "ब्रुनेई में मस्जिद". *newspaperSG*. अभिगमन तिथि 9 सितंबर 2020.
**उमर ओंग योक लिन**  (जन्म:23 जुलाई 1917) (अंग्रेज़ी:Omar Ong Yoke Lin)मलेशियाई चीनी संघ के संस्थापक सदस्य थे और देश की स्वतंत्रता की राह में एक प्रमुख व्यक्ति थे। ओंग ने कैबिनेट मंत्री और राजदूत के रूप में मलाया और मलेशिया की सरकार में विभिन्न पदों पर कार्य किया। वह एक चीनी मुस्लिम धर्मांतरित था।

स्वतंत्रता और मलेशिया का गठन
----------------------------

31 अगस्त 1957 को, उमर को मलाया के नए स्वतंत्र संघ के पहले रहमान कैबिनेट में नियुक्त किया गया था, जिसके पास श्रम और समाज कल्याण विभाग था। 1959 में वे स्वास्थ्य मंत्री बने।

मलाया, सिंगापुर, सरवाक और ब्रिटिश नॉर्थ बोर्नियो (जिसे बाद में सबा के नाम से जाना जाता है) को एकजुट करने के लिए बातचीत के दौरान, ओंग संयुक्त राष्ट्र में राजदूत थे क्योंकि मलाया ने इंडोनेशिया (कोनफ्रोंटेसी) के साथ क्षेत्रीय तनाव के बीच कूटनीति पर ध्यान केंद्रित किया था।

मलेशिया संघ की घोषणा के बाद, ओंग ने 1973 तक बिना पोर्टफोलियो के मंत्री के रूप में कैबिनेट में काम करना जारी रखा। उन्होंने 1966 में कनाडा में उच्चायुक्त के रूप में और 1967 से 1972 तक ब्राजील में राजदूत के रूप में कार्य किया।

1973 में, वह दीवान नेगारा (ऊपरी सदन मलेशिया की संसद)
क राष्ट्रपति चुने गए और 1980 
तक सेवा की।

व्यक्तिगत जीवन
--------------

तुन उमर का विवाह डॉ. आयशा से हुआ था और उनके तीन बच्चे थे। उन्होंने 1961 में इस्लाम धर्म अपना लिया।

मौत
---

ओंग का 1 जुलाई 2010 को वृद्धावस्था के कारण निधन हो गया।

सन्दर्भ
-------

1. ↑    Tun Omar Yoke-Lin Ong The Last Independence Fighter(1999 interview)
2. ↑    Catching up with... The Patriot with the golden heart], 17 December 2006, The Victoria Institution

इन्हें भी देखें
---------------

* मुहम्मद कनूत बेरनस्ट्रोम
* साइमन कॉलिस
* मुराद विल्फ़्रेड होफ़मैन
* मारियो सियालोजा
* तोरको अतो कार्दिली
**अलकापुरी**, जिसे कभी अल्कापुरी भी कहा जाता है, हिन्दू धर्म के अनुसार एक पौराणिक नगर है यह यक्षों के स्वामी, धन के देवता कुबेर की नगरी है. महाभारत में इस नगरी का उल्लेख यक्षों की नगरी के रूप में आता है. इस नगरी की तुलना देवों के राजा इंद्र की राजधानी से की जाती है.  कालिदास द्वारा उनके रचित्त मेघदूत में अलकापुरी का उल्लेख एवं वर्णन किया है। ऐसी अलकापुरी हिमालय में कैलास पर्वत के निकट अलकनंदा नदी के तट पर स्थित है।

ग्रंथों में
-----------

कालिदास ने मेघदूत में इसे यक्षों के राजा कुबेर की राजधानी बताया है।

|  |  |  |
| --- | --- | --- |
| "| गंतव्या ते वसतिरलका नाम यक्षेश्वराणाम् | "|
| — - मेघदूत  |

उनके अनुसार अलकापुरी की स्थिति कैलाश पर्वत पर गंगा के निकट थी।

|  |  |  |
| --- | --- | --- |
| "| तस्योत्संगे प्रणयनिड्व स्नस्तगंगादुकूलं, न त्वं दृष्टवा न पुनरलकां ज्ञास्यसे कामचारिन। 
या व: काले वहति सलिलोद्गारमुच्चैर्विमानैर्मुक्ताजाल ग्रथितमलकं कामिनीवाभ्रवृन्दम्। | "|
| —मेघदूत  |

इस श्लोक में *तस्योत्संगे* से अभिप्राय है - उस पर्वत अर्थात् कैलाश  के निकट स्थित है। कैलाश के निकट ही कवि ने मानसरोवर की स्थिति भी बताई है

|  |  |  |
| --- | --- | --- |
| "| हेमाम्भोजप्रसविसलिलं मानसस्याददान:। | "|
| —मेघदूत |

  

यह भी संभव है कि उस समय या उससे पूर्व कैलाश के निकट वर्तमान तिब्बत में किसी पर्वतीय जाति अथवा यक्षों की नगरी का अस्तित्त्व रहा हो। कवि ने उत्तरमेघ के प्रारंभ में जो वर्णन दिया है वह कुछ काल्पनिक किन्तु कुछ सीमा तक तथ्य पर आधारित है, अतः इस अनुमान को सर्वथा असंगत नहीं माना जा सकता है। इसी श्लोक कवि ने गंगा नदी का उल्लेख अलकापुरी के निकट ही किया है, जबकि वर्तमान भौगोलिक स्थिति के अनुसार भी गंगा का एक स्रोत - अलकनंदा नदी भी कैलाश पर्वत के निकट ही प्रवाहित होती है। यह अलकनंदा गंगा की ही सहायक नदी है।

सन्दर्भ
-------

1. ↑  (Kramrisch, Stella). 1994. The Presence of Siva Archived 2017-03-31 at the Wayback Machine, p.137
2. ↑  Meghadūta
3. ↑  मेघदूत, पूर्वमेघ, ७
4. ↑   मेघदूत, पूर्वमेघ, 65
5. ↑  मेघदूत पूर्वमेघ, 60-64
6. ↑  मेघदूत,पूर्वमेघ, 64

बाहरी कड़ियाँ
-------------

* अलकापुरी
**2012 आईसीसी विश्व ट्वेंटी-20 क्वालीफायर** आईसीसी ट्वेंटी-20 विश्व कप क्वालीफायर श्रृंखला के एक भाग के रूप में 2012 के शुरू में खेला गया था। 2012 आईसीसी विश्व ट्वेंटी-20 के लिए क्वालीफायर के इस संस्करण क्षेत्रीय ट्वेंटी-20 टूर्नामेंट से दस क्वालिफायर, छह वनडे / ट्वेंटी -20 का दर्जा देशों के अलावा शामिल एक विस्तारित संस्करण था। यह संयुक्त अरब अमीरात में मंचन किया गया।

आईसीसी के एसोसिएट और दुनिया भर से संबद्ध सदस्य में श्रीलंका आईसीसी विश्व ट्वेन्टी २० 2012 के लिए क्वालीफाई करने का मौका था। क्षेत्रीय क्वालीफाइंग घटनाओं पांच क्षेत्रों में आयोजित की गई 16-टीम क्वालीफायर जो संयुक्त अरब अमीरात में 2012 के शुरू में हुई एक योग्यता मार्ग प्रदान करने के लिए। वनडे स्थिति के साथ छह एसोसिएट / संबद्ध सदस्य - अफगानिस्तान, कनाडा, आयरलैंड, केन्या, नीदरलैंड और स्कॉटलैंड - इस घटना के लिए स्वचालित रूप से योग्य है।

एशिया क्षेत्र से तीन टीमों, अफ्रीका, अमेरिका और यूरोप से दो टीमों, और पूर्व एशिया-प्रशांत से एक टीम आईसीसी विश्व ट्वेंटी-20 2012 ग्लोबल क्वालीफायर के लिए क्वालीफाई करने का मौका था। कुछ वनडे स्थिति एसोसिएट / संबद्ध पक्षों, इन क्वालीफाइंग स्पर्धाओं में भाग लिया आईसीसी के पूर्ण सदस्यों (उदाहरण के लिए, दक्षिण अफ्रीका और जिम्बाब्वे) से उभर टीमों के साथ। ऐसे मामलों में, उच्चतम रखा एसोसिएट और इन घटनाओं से संबद्ध पक्षों क्वालीफाइंग उपलब्ध स्थानों के आधार पर वैश्विक क्वालीफायर के लिए आगे बढ़े।

टूर्नामेंट आयरलैंड, जिन्होंने फाइनल में अफगानिस्तान को हराया, आईसीसी ट्वेंटी-20 विश्व कप क्वालीफायर 2010 के एक दोबारा मैच में से जीता था। दोनों टीमों में श्रीलंका २०१२ आईसीसी विश्व ट्वेन्टी २० के लिए अर्हता प्राप्त की। पॉल स्टर्लिंग, दूसरी सबसे तेज अर्धशतक फाइनल में टी 20 मैच (17 गेंद) में कभी सहित 357 रन बनाकर सर्वाधिक रन बनाने वाले खिलाड़ी थे, जबकि दौलत जादरान के साथ 17 विकेट उच्चतम wicket- था लेने वाला। नामीबिया के रेमंड वैन स्कूर टूर्नामेंट के सर्वश्रेष्ठ खिलाड़ी था।

अंतिम स्टैंडिंग
---------------

| पद | टीम | संवर्धन / निर्वासन |
| --- | --- | --- |
| 1st |  आयरलैंड | २०१२ आईसीसी विश्व ट्वेन्टी २० के लिए क्वालीफाई |
| 2nd |  अफ़ग़ानिस्तान |
| 3rd |  नामीबिया | आईसीसी ट्वेंटी-20 विश्व कप क्वालीफायर 2013 स्वत: योग्यता |
| 4th |  नीदरलैंड |
| 5th |  स्कॉटलैण्ड |
| 6th |  कनाडा |
| 7th |  नेपाल |
| 8th |  पापुआ न्यू गिनी |
| 9th |  केन्या |
| 10th |  इटली |
| 11th |  हॉन्ग कॉन्ग |
| 12th |  संयुक्त राज्य |
| 13th |  बरमूडा |
| 14th |  युगांडा |
| 15th |  ओमान |
| 16th |  डेनमार्क |

1. ↑  "2012 विश्व टी-20 क्वालिफायर चुनाव लड़ने के लिए सोलह टीमों | क्रिकेट खबर | क्रिकइन्फो आईसीसी साइट | ईएसपीएन क्रिकइन्फो". Cricinfo.com. अभिगमन तिथि 2012-03-14.
2. ↑  "अंतरराष्ट्रीय क्रिकेट परिषद - आईसीसी विश्व ट्वेंटी -20 - WT20 2012 योग्यता". Icc-cricket.yahoo.net. मूल से 7 जनवरी 2010 को पुरालेखित. अभिगमन तिथि 2012-03-14.
3. ↑  फाइनल स्कोरकार्ड Archived 2016-12-01 at the Wayback Machine क्रिकइन्फो। 28 मार्च 2012 को लिया गया
4. ↑  स्टर्लिंग बवंडर खिताब के लिए आयरलैंड लेता है Archived 2016-03-05 at the Wayback Machine क्रिकइन्फो। 28 मार्च 2012 को लिया गया
अल्फ़ा पॅगासाई पर्णिन अश्व तारामंडल में 'α' के चिह्न द्वारा नामांकित तारा है
**अल्फ़ा पॅगासाई**, जिसका बायर नाम भी यही (α Pegasi या α Peg) है, पर्णिन अश्व तारामंडल के क्षेत्र में स्थित एक तारा है। यह पृथ्वी से दिखने वाले तारों में से ८९वाँ सब से रोशन तारा है। इसकी पृथ्वी से देखी गई चमक (सापेक्ष कान्तिमान) +२.४९ मैग्नीट्यूड है। अल्फ़ा पॅगासाई हमसे लगभग १३३ प्रकाश वर्ष की दूरी पर स्थित है।

अन्य भाषाओँ में
---------------

अल्फ़ा पॅगासाई तारे को अंग्रेज़ी में "मरकब" (Markab) भी कहते हैं, जो अरबी के "मरकब" (مركب‎) से लिया गया है, जिसका अर्थ "(घोड़े की) जीन" है। पारम्परिक भारतीय खगोलशास्त्र में अल्फ़ा पॅगासाई और बेटा पॅगासाई को मिलाकर "पूर्वभाद्रपदा" नक्षत्र का नाम दिया जाता है, जिसका अर्थ है "पहले वाले ख़ुश क़दम"।

विवरण
-----

अल्फ़ा पॅगासाई B9 III श्रेणी का मुख्य अनुक्रम तारा है, जिसका द्रव्यमान हमारे सूरज के द्रव्यमान का लगभग ४ गुना और व्यास (डायामीटर) हमारे सूरज के व्यास का २.८ गुना है। इसकी तारे की निहित चमक (निरपेक्ष कान्तिमान) सूरज की लगभग १६० गुना है। इसका सतही तापमान ११,००० कैल्विन अनुमानित किया गया है। खगोलशास्त्रियों ने अंदाज़ा लगाया है कि यह अपने मुख्य अनुक्रम जीवन के अंत में है और कुछ समय में यह हाइड्रोजन का नाभिकीय संलयन (न्यूक्लीयर फ्यूज़न) छोड़कर हीलियम का संलयन शुरू कर देगा। इस अवस्था में पहुँचने पर यह फूलकर एक लाल दानव तारा बन जाएगा। इसके पश्चात यह सिकुड़कर अपना जीवन एक सफ़ेद बौने तारे के रूप में अंत करेगा।

इन्हें भी देखें
---------------

* पर्णिन अश्व तारामंडल
* सबसे रोशन तारों की सूची
* मुख्य अनुक्रम
* लाल दानव

सन्दर्भ
-------

1. ↑  Fred Schaaf. "The brightest stars: discovering the universe through the sky's most brilliant stars". John Wiley and Sons, 2008. आई॰ऍस॰बी॰ऍन॰ 9780471704102. मूल से 14 अप्रैल 2016 को पुरालेखित. अभिगमन तिथि 26 अक्तूबर 2011.
**2005 आईसीसी ट्रॉफी** 1 जुलाई से 13 जुलाई के बीच आयरलैंड में आयोजित क्रिकेट टूर्नामेंट था। यह अंतरराष्ट्रीय क्रिकेट परिषद के 12 एसोसिएट सदस्यों के बीच पक्ष के अनुसार एक अंतरराष्ट्रीय एकदिवसीय टूर्नामेंट खेला से अधिक 50 ओवर था। यह 2007 के क्रिकेट विश्व कप में जगह बनाने के पुरस्कार के साथ (और साथ में इसके साथ हमें भविष्य के विकास के लिए 25 लाख $ का एक हिस्सा) पांच शीर्ष स्थान पर रहीं टीमों के लिए आया था, और 1 जनवरी से आधिकारिक एक दिवसीय अंतरराष्ट्रीय स्थिति के पुरस्कार के साथ 2006 में केन्या के साथ-साथ पांच शीर्ष क्रम टीमों, जो पहले से ही है जब तक 2009 ट्रॉफी और 2007 विश्व कप में एक स्थान अधिकारी एक दिवसीय दर्जा दिया गया था के लिए (2009 आईसीसी ट्रॉफी तक)।

7 जुलाई को, शीर्ष 4 टीमों स्कॉटलैंड, कनाडा और पहली बार आयरलैंड और बरमूडा 2007 क्रिकेट विश्व कप के लिए क्वालीफाई और, 1 जनवरी 2006 के लिए आधिकारिक एक दिवसीय अंतरराष्ट्रीय दर्जा प्राप्त की। 11 जुलाई को नीदरलैंड्स भी पांचवें खत्म करने के लिए संयुक्त अरब अमीरात से हराकर इस हासिल की। स्कॉटलैंड टूर्नामेंट जीता, फाइनल में 47 रन से आयरलैंड की धड़कन।

डच बल्लेबाज बास ज़ुइडेरेन्ट टूर्नामेंट के सर्वश्रेष्ठ खिलाड़ी के रूप में नामित किया गया था।

टीम्स
-----

इसमें 12 टीमों कि टूर्नामेंट में खेले थे। टीमों कि खेला थे:

|  |  |
| --- | --- |
| * बरमूडा
* कनाडा
* डेनमार्क
* आयरलैंड
* नामीबिया
* नीदरलैंड
 | * ओमान
* पापुआ न्यू गिनी
* स्कॉटलैण्ड
* युगांडा
* संयुक्त अरब अमीरात
* संयुक्त राज्य
 |

अंतिम स्टैंडिंग
---------------

| पद | टीम | स्थिति |
| --- | --- | --- |
| 1st |  स्कॉटलैण्ड |  2007 विश्व कप के लिए क्वालीफाई करने और 2009 तक  वनडे का दर्जा प्राप्त |
| 2nd |  आयरलैंड |
| 3rd |  कनाडा |
| 4th |  बरमूडा |
| 5th |  नीदरलैंड |
| 6th |  संयुक्त अरब अमीरात |  2007 डिवीजन वन में चला |
| 7th |  नामीबिया |
| 8th |  डेनमार्क |
| 9th |  ओमान |
| 10th |  संयुक्त राज्य1 |
| 11th |  पापुआ न्यू गिनी |
| 12th |  युगांडा |

1 - 9 अगस्त, 2005 आईसीसी निष्कासित संयुक्त राज्य अमेरिका, जो उन्हें देखा था 2007 डिवीजन वन में प्रतिस्पर्धा नहीं है।

1. ↑  "आईसीसी इंटरकांटिनेंटल कप, क्रिकइन्फो से संयुक्त राज्य अमेरिका निलंबित". मूल से 24 मार्च 2008 को पुरालेखित. अभिगमन तिथि 19 नवंबर 2016.